**Α Ν Α Κ Ο Ι Ν Ω Σ Η**

Σχετικά με το μάθημα της Μικροβιολογίας Ι και τις εγγραφές στα εργαστήρια του μαθήματος για τους φοιτητές του Ε΄ εξαμήνου του Ιατρικού Τμήματος κατά το Πανεπιστημιακό έτος 2020-2021:

Τα αμφιθεατρικά και φροντιστηριακά μαθήματα της Μικροβιολογίας Ι θα πραγματοποιηθούν με σύγχρονη ηλεκτρονική διδασκαλία μέσω της εφαρμογής Ζoom. Τα εργαστηριακά μαθήματα και όσον αφορά στο θεωρητικό τους μέρος θα πραγματοποιηθούν επίσης με τον ίδιο τρόπο. Mετά τα μέσα Νοεμβρίου και εφόσον οι επιδημιολογικές συνθήκες το επιτρέψουν θα πραγματοποιηθούν δύο μαθήματα πρακτικής άσκησης σε επιλεγμένα θέματα και σε ολιγομελή τμήματα.

Για την παρακολούθηση όλων των τύπων των μαθημάτων θα σας αποστέλλεται νωρίτερα κατάλληλος σύνδεσμος (link) για τη σύνδεσή σας στο περιβάλλον της εφαρμογής Zoom. **Τα μαθήματα θα αρχίσουν τη Δευτέρα 12/10/2020.**

Για την συμμετοχή στα εργαστηριακά και φροντιστηριακά μαθήματα μέσω Zoom θα εγγραφείτε σε διαφορετικό τμήμα ο καθένας (έντεκα τμήματα, περίπου των 32 ατόμων) και με αυτόν το διαχωρισμό, που θα παραμείνει σταθερός, θα ακολουθήσετε το σχετικό πρόγραμμα.

Η παρουσία (ηλεκτρονικά ή αργότερα δια ζώσης) στα εργαστηριακά και φροντιστηριακά μαθήματα είναι υποχρεωτική. Στην περίπτωση αυτών των ηλεκτρονικών μαθημάτων, θα γίνεται με τη δήλωση σας και την ανοιχτή κάμερα σε όλη τη διάρκεια του μαθήματος.

**Οι εγγραφές αρχίζουν την Τρίτη 6/10/2020 ώρα 11:00 και θα διαρκέσουν ως και την Πέμπτη 8/10/2020 ώρα 00:00. Γίνονται ηλεκτρονικά στο e-learning.auth.gr (κλειδί εγγραφής «microbiology01»). Κατά την εγγραφή θα πρέπει να καταχωρείτε στην ελληνική γλώσσα πρώτα το επίθετο, στη συνέχεια το όνομα και τέλος το Α.Ε.Μ.**

**Για τις εγγραφές στα τμήματα των μαθημάτων της δια ζώσης πρακτικής άσκησης, που θα πραγματοποιηθούν από τα μέσα Νοεμβρίου και μετά, θα υπάρξει καινούργια ανακοίνωση μέχρι το τέλος της τρέχουσας εβδομάδας.**

Παρακαλούμε να παρακολουθείτε τις ανακοινώσεις και προσπαθήστε ενεργά να παραμείνετε ασφαλής. Με καλή συνεργασία και υπομονή θα μπορέσουμε να ανταπεξέλθουμε στις δυσκολίες που έχουμε να αντιμετωπίσουμε και τελικά να τα καταφέρουμε.

Εκ μέρους του Εργαστηρίου Μικροβιολογίας του Ιατρικού Τμήματος Α.Π.Θ.,

Καλή ακαδημαϊκή χρονιά σε όλες και όλους.